text: Politiet takker bilister: Fotovogn måtte tomhændet hjem
  22 april 2018 kl. 13.55
  Ikke én eneste bilist blev blitzet, da en af politiets fotovogne var kørt i stilling ved Rødekro søndag. 
  Mere end 500 køretøjer kørte forbi en ATK-vogn ved Rødekro søndag. Mere end 500 bilister kørte tilsyneladende pænt. Kameraet i vognen klikkede nemlig ikke én eneste gang. Det fik Syd- og Sønderjyllands politi til tasterne med en tak til de lovlydige chauffører.
  - Vi takker for den pæne kørsel, skriver de på Twitter.
  
  ATK måling omkring Rødekro, mere end 500 passerede køretøjer og 0 blitz. Vi takker for den pæne kørsel #atk #politidk pic.twitter.com/9CjflhPIHn
  
  